sa gayon, silang mga nahuli ay nagnasang gumawa, kahit sa kanilang sarili, at linooban ang isang bahay liwaliwan na nasumpungan, at ipinangangakong ibigay na walang kakulangkulang ang dalawang katlong bahagi ng nasamsam kung paghahabulin ng kastilang maputi ang buhok. sa pagkakawangki sa anyo ni simoun ng mga tinurang ayos ay ipinalagay na hindi katotohanan ang mga pahayag na iyon, kayat binigyan ng katakottakot na pahirap ang magnanakaw, sampu ng makina electrica, dahil sa gayong kahalayhalay na tungayaw. datapwat ang balitang pagkawala ng mag aalahas na napuna ng lahat ng taga escolta, at dahil sa pagkakatagpo ng mga bayong ng pulbura at maraming punlo sa kaniyang bahay, ay nagkaroon ng wariy katotohanan ang pahayag ng tulisan at untiunting kumalat ang lihim, na nababalot ng ulap, nangagbulong bulungan, umuubo, na ang tingiy nanganganib, mga puntos suspensivos at maraming salitang pinalalaki na ukol sa mga gayong mga pangyayari.